બૉલીવુડ અભિનેતા અજય દેવગણની આગામી ફિલ્મ ’રેડ’નું ટ્રેલર રિલીઝ થઈ ગયું છે. નિડર ઈન્કમ ટેક્ષ ઑફિસરનું પાત્ર ભજવી રહેલા અજય દેવગણનો રૉલ ફિલ્મનાં ટ્રેલરમાં ખૂબ જ દમદાર લાગી રહ્યો છે. આ ફિલ્મમાં ઈલિયાના ડીક્રૂઝ અજય દેવગણની પત્નીનું પાત્ર ભજવી રહી છે. તેમજ ફિલ્મમાં સૌરભ શુક્લા નેગેટિવ રોલમાં જોવા મળશે. ઉલ્લેખનીય છે કે છેલ્લી વાર અજય દેવગણ ફિલ્મ ’ગોલમાલ અગેન’ (૨૦૧૭)માં જોવા મળ્યા હતાં. આ મલ્ટીસ્ટારર ફિલ્મને ૨૦૦ કરોડ રૂપિયાથી વધારેની કમાણી કરી હતી.